401Morena a fetola Jobo ka go mmotšiša a re:
2“Na wena, morumolani, o nyaka go ngangišana le Ramaatlaohle?
Ge o sola Modimo, fetola!”
3Ke moka Jobo a fetola Morena a re:
4“Morena, ke nna yo monyenyane kudu –
ke ge nka iphetolela ka reng?
Ke a ikhomolela ke re tuu.
5Ke šetše ke boletše le go feta ka mo ke bego ke swanetše.”
6Ke mo Morena a fetotšego Jobo gape a le ledimong a re:
7“Bjale ge, ke tla go botšiša dipotšišo,
gomme wena o ngatetše senna,
o nthute.
8Na o sa leka go bontšha gore ga se ka loka,
ke na le phošo,
mme yo a lokilego ke wena?
9A o lekana le nna ka maatla,
goba o ka dira modumo ka lentšu le le swanago le la ka?
10Gona dula le seriti le setumo seo sa gago;
o tšhepe ka bogoši le letago la gago.
11Lebelela baikgogomoši bohle,
o ba tukele bogale,
gomme o ba kokobetše.
12Ee, ba lebelele, gomme o ba iše fase;
gatakela bakgopo mo ba lego gona.
13Ka moka o ba epele mobung;
o ba tswalelele bodulabahu.
14Ke mo le nna ke tlago go reta,
ka dumela gore o fentše ka bowena.
15“Bona Behemote;40:15 “Behemote” Ba bangwe ba gopola gore ke kubu, bangwe ba gopola gore ke ntatauwane.
e hlodilwe ke nna go etša wena.
E fula bjang bjalo ka kgomo.
16Lethekeng ke mo go letšego maatla a yona;
digobeng tša mpa ga se maatla,
ga se maatla!
17Mosela ke ntepepe boka mosedere,
ditšhika tša dirope di logagane.
18Marapo a yona nke mapara a mphiri,
manotlo nke mapara a tshipi.
19“Ke yona ya semaka diphoofolong tša ka tšohle;
e fenywa fela ke Mmopi wa yona.40:19 Mohlomongwe go swanetše go balwa “e fenywa ... yona” Seheberu ga se kwagale gabotse.
20Dijo e di hwetša dithabeng
moo go ralokago phoofolo tšohle tša naga.
21E patlama ka fase ga mesibihla,
ya khuta le ka gare ga mahlakanoka mehlakeng.
22E iphihla meriting ya mesibihla;
e bobama mepopolireng ya noka.
23Ga e tšhabe noka ge e šutša;
ga e tšhoge le ge Jordane e e hlatšetša ka molomong.
24Ke mang yo a ka lebanago nayo a e swara,
goba a e phulela segalanko?
25
104:26
Jes. 27:1
“Na Lebiathane40:25 “Lebiathane” Lebelela Jobo 3:8. o ka e goga ka kobi ya dihlapi,
goba wa e kgoka leleme ka thapo?
26A o ka e tsenya segalanko,
goba wa e phuleletša mohlagare ka kobi?
27Na e ka go kgopela leboelela gore o e šokele,
goba ya ithapeletša go wena?
28Kgane o ka lakana le yona,
wa e dira lekgoba la gago go ya go ile?
29Na o ka e raloša bjalo ka nonyana,
wa e kgokela banenyana ba gago?
30Na barekiši ba ka e bapatša goba ba e arolela babapatši?
31Kgane o ka e hlaba mmele wohle ka matsolo,
goba wa e phuleletša hlogo ka tšhoša?
32Nke o e kgome,
o ka se sa boeletša;
ntwa ya gona o ka se tsoge o e lebetše.”
nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn tsn_Latn nso_Latn nso_Latn tsn_Latn tsn_Latn nso_Latn nso_Latn nso_Latn nso_Latn tsn_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn tsn_Latn nso_Latn nso_Latn nso_Latn tsn_Latn nso_Latn nso_Latn nso_Latn nso_Latn nso_Latn nso_Latn nso_Latn tsn_Latn nso_Latn nso_Latn nso_Latn nso_Latn unk unk epo_Latn nso_Latn nso_Latn tsn_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn ibo_Latn nso_Latn nso_Latn